Ալեքսեյ Շչերբակով

Ալեքսեյ Սերգեևիչ Շչերբակով (, ), ռուս կատակերգու, ТНТ հեռուստաալիքի «Stand Up» հեռուստանախագծի և «Что было дальше?» ինտերնետ շոուի մասնակից։

Կենսագրություն

Վաղ շրջան. մանկություն և երիտասարդություն 

Ծնվել է 1988 թվականի դեկտեմբերի 15-ին Զելենոգրադ քաղաքում։ Դաստիարակվել է մոր և խորթ հոր կողմից, ունի հարազատ քույր։ Մայրը՝ Յուլիան, տնային տնտեսուհի է, խորթ հայրը՝ ГИБДД-ի աշխատակից, հարազատ հայրը՝ Սերգեյը՝ ըստ Ալեքսեյի խոսքերի, խեղդվել է գետում, երբ նա դեռ շատ փոքր էր։ Դպրոցական տարիներին զբաղվում էր երաժշտությամբ և սպորտով, նվագում էր տեղական ռոք-խմբում, զբաղվում ակրոբատիկայով և պարկուրով։ Կնոջ հետ ծանոթացել է դպրոցում։ Դպրոցը ավարտելուց հետո ցանկանում է ապագա կնոջ հետ ընդունվել նույն համալսարանը, բայց դա նրա մոտ չի ստացվում։ Ավելի ուշ Ալեքսեյը մեկնում է ծառայության՝ Տամբով, հատուկ նշանակության 16-րդ ջոկատում։ Ծառայությունը ավարտելուց հետո վերադառնում և ամուսնանում է Ելենայի հետ, ում ուշադրությունը փորձում էր գրավել  յոթ տարի, ունեն երկու որդի՝ Դանիլ և Եգոր։ Ալեքսեյը աշխատանքի է ընդունվում Մոսկվայի մետրոպոլիտենում՝ որպես էլեկտրոմոնտաժորդ, որտեղ աշխատում է 6 տարի։

2012-2015. առաջին քայլերը հեռուստատեսությունում 

2012 թվականին Ալեքսեյը մասնակցել է ТНТ հեռուստաալիքի «Comedy Баттл» հումորային շոուի երրորդ եթերաշրջանին, որպեսզի դառնա «Comedy Club» շոուի անդամ և ապահովի ընտանիքին գումարով։ Ժյուրիի անդամներին դուր չեկավ նրա ելույթը և նա լքեց նախագիծը։ Մեկ տարի անց Ալեքսեյը նորից փորձեց իր ուժեղը «Comedy Баттл» նախագծի չորրորդ եթերաշրջանում։ Առաջին օրը Ալեքսեյը ելույթ ունեցավ իր խորթ հոր մահից մեկ օր անց (մահվան պատճառը կաթվածն էր)։ Նա կարողացավ անցնել հաջորդ փուլ, քանի որ ժյուրիի անդամ Սերգեյ Սվետլակովը պոտենցիալ տեսավ նրա մեջ, սակայն ինպրովիզացիայի փուլից հետո նա դուրս մնաց նախագծից։

2013 թվականին հայտնվում է Ալեքսեյ Շչերբակով youtube-յան ալիքը։ 2020 թվականի ապրիլին ալիքը ուներ 505 հազար հետևորդ և 21 041 803 դիտում։

2015-այժմ. «Stand Up», «Прожарка», «Что было дальше?» 

2015 թվականին Ալեքսեյը դառնում է ТНТ հեռուստաալիքի «Stand Up» շոուի «Открытый микрофон» նախագծի անդամ՝ ի շնորհիվ շոուի անդամ Սլավա Կոմիսարենկոյի հետ ստենդ ափ կատակերգուներ Արթուր Չափարյանի և Իդրակ Միրզալիզադեի ծանոթության։ Մի քանի թողարկումից հետո կատակերգուին առաջարկում են դառնալ շոուի մշտական անդամ, որտեղ նա ելույթ է ունենում մինչ օրս։

2016 թվականին Ալեքսեյը ժամանակ առ ժամանակ հանդես է գալիս Արթուր Չափարյանի և Իդրակ Միրզալիզադեի «ВечерВечер» ինտերնետ շոուում, որտեղ նկարահանվում է սկետչերի և կատակներում։

2018 թվականին մասնակցություն է ունեցել ТНТ հեռուստաալիքի «Открытый микрофон» նախագծին, որը նախատեսված էր քիչ հայտնի, սկսնակ կատակերգուների համար։ Ժյուրիի անդամների կարծիքով Ալեքսեյը՝ մյուս մասնակիցների համեմատությամբ, ավեի հայտնի է, այդ պատճառով էլ նա այլևս ելույթ չունեցավ նախագծում։ 2018 թվականին դառնում է ТНТ4 հեռուստաալիքի «Прожарка» շոուի մասնակից, որի շրջանակներում մասնակիցները ծիծաղեցնում են հրավիրվախ հյուրին կամ շոուի կոլեգաներին։ Նույն թվականին Ալեքսեյը դարձավ «LabelCom» YouTube-յան ալիքի ռեզիդենտ, որտեղ մասնակցություն է ունենում տարբեր շոուներում՝ «Созвон», «Кто здесь комик», «Что было дальше?» և այլն։

2019 թվականի դեկտեմբերի 18-ին Ալեքսեյ Շչերբակովը և «Что было дальше?» շոուի մյուս մասնակիցները ներկայացել են «Первый канал» հեռուստաալիքի «Вечерний Ургант» շոուում՝ որպես հյուրեր։

2020 թվականի հունվարի 28-ին դարձել է Յուրի Դուդի «вДудь» շոուի (հարցազրույց) հյուր։

2020 թվականի ապրիլին նկարահանվել է «Газпром нефть»-ի գովազդում՝ «Безумный Макс»-ի ոճով՝ ՅուԹյուբյան շոու «Что было дальше»-ի համար։

Պանդեմիայի ընթացքում (2020 թվականի ապրիլ) մասնկայցություն է ունեցել Esquire նախագծում, որի հերոսները ռուս ստենդ ափ կատակերգուներն էին՝ Նուրլան Սաբուրով, Ալեքսեյ Շչերբակով, Յուլիա Ահմեդովա, Վանյա ՈՒսովիչ, Սաշա Մալոյ, Վասյա Մեդվեդև, Ժենյա Չեբատկով, Ռասուլ Չաբդարով, Դենիս Չուժոյ և Կիրիլ Սելեգեյ։

Մասնակցություն շոուներում

Ծանոթագրություններ

Արտաքին հղումներ 
 ВКонтакте
 Instagram
 YouTube

Ռուս կատակերգուներ